open-index/open-wikipedia-markdown huggingface dataset:
Α.Ε. Αναγέννηση Σχηματαρίου

Η **Αθλητική Ένωση Αναγέννηση Σχηματαρίου**, συνήθως αναφέρεται ως **Α.Ε. Αναγέννηση Σχηματαρίου** ή απλά **Αναγέννηση Σχηματαρίου**, είναι Ελληνικός ερασιτεχνικός ποδοσφαιρικός σύλλογος, με έδρα το Σχηματάρι, στη Βοιωτία. Ο σύλλογος αγωνίζεται στη Γ΄ Εθνική, έχει έδρα το Δημοτικό Στάδιο Σχηματαρίου 1.440 θέσεων και επίσημα χρώματα το κίτρινο και το μπλε.

## Ιστορία
Ο σύλλογος προυπήρχε ως «Α.Ο. Αναγέννηση Αγραφιωτών Σχηματαρίου» και μετά από συγχώνευση απορρόφηση του ποδοσφαιρικού τμήματος του συμπολίτη «Α.Σ. Σχηματαρίου» μετονομάστηκε σε Α.Ε. Αναγέννηση Σχηματαρίου.Ο Α.Σ. Σχηματαρίου είχε κατακτήσει το πρωτάθλημα Ε.Π.Σ. Βοιωτίας το 1983 και είχε αγωνιστεί στη Δ΄ Εθνική για 2 περιόδους μέχρι το 1985. Η Αναγέννηση κατέκτησε 3 φορές το πρωτάθλημα Βοιωτίας κι αγωνίστηκε ισάριθμες περιόδους στη Δ΄ Εθνική χωρίς να καταφέρει να αποφύγει τον υποβιβασμό. Το 2012 υποβιβάστηκε για πρώτη φορά στη Β΄ Κατηγορία Ε.Π.Σ. Βοιωτίας αλλα επέστρεψε αμέσως στην κορυφαία κατηγορία. 

### Α.Ο. Αναγέννηση Αγραφιωτών Σχηματαρίου (1974–1986)

### Α.Σ. Σχηματαρίου (1974–1986)

*Α΄ Κατηγορία Ε.Π.Σ. Βοιωτίας (1): 1982–83
*Κύπελλο Ε.Π.Σ. Βοιωτίας (2): 1977–78, 1982–83
**Φιναλίστ (2): 1975–76, 1985–86
*Συμμετοχές στη Δ΄ Εθνική (2): 1983–84, 1984–85

### Ιστορία πρωταθλήματος (1986–τώρα)

## Διακρίσεις
### Πρωτάθλημα
* **[[Α΄ Κατηγορία Ε.Π.Σ. Βοιωτίας]]** 
** Νικητές (4): 1990–91, 1995–96, 2003–04, 2024–25

* **[[Ένωση Ποδοσφαιρικών Σωματείων Βοιωτίας|Β΄ Κατηγορία Ε.Π.Σ. Βοιωτίας]]**
** Νικητές (1): 2012–13

### Κύπελλο
* **[[Κύπελλο Ε.Π.Σ. Βοιωτίας]]** 
** Νικητές (1): 2016–17

### Συμμετοχές
* **[[Γ΄ Εθνική ποδοσφαίρου ανδρών|Γ΄ Εθνική]]**: **1** 
** **[[Γ΄ Εθνική ποδοσφαίρου ανδρών 2025-2026|2025–26]]

* **Δ΄ Εθνική**: **3** 
** **1991–92, 1996–97, 2004–05'''

## Παραπομπές


## Εξωτερικοί σύνδεσμοι
*
*Παλαιότερο ιστολόγιο της Α.Ε. Αναγέννησης Σχηματαρίου

Αναγέννηση Σχηματαρίου
Αναγέννηση Σχηματαρίου
Αναγέννηση Σχηματαρίου
Κατηγορία:Ιδρύσεις ποδοσφαιρικών ομάδων το 1986
Εθνική Σκωτίας (ποδόσφαιρο ανδρών)

Η **εθνική ομάδα ποδοσφαίρου της Σκωτίας** αντιπροσωπεύει τη Σκωτία στις διεθνείς ποδοσφαιρικές διοργανώσεις και βρίσκεται υπό τον έλεγχο της Ποδοσφαιρικής Ομοσπονδίας της Σκωτίας. Η Σκωτία είναι η παλαιότερη εθνική ομάδα ποδοσφαίρου στον κόσμο, μαζί με την Αγγλία, την οποία αντιμετώπισε στον πρώτο διεθνή αγώνα ποδοσφαίρου στον κόσμο το 1872. 

Η Σκωτία διατηρεί τον εθνικό της χαρακτήρα σε όλες τις μεγάλες ποδοσφαιρικές διοργανώσεις, παρόλο που ως χώρα αποτελεί τμήμα του Ηνωμένου Βασιλείου. Οι περισσότεροι εντός έδρας αγώνες της εθνικής Σκωτίας πραγματοποιούνται στο γήπεδο Hampden Park της Γλασκώβης, με τους φιλικούς αγώνες να φιλοξενούνται σε άλλα γήπεδα στην επικράτεια της χώρας.

## Παραπομπές


## Εξωτερικοί σύνδεσμοι
*Επίσημη ιστοσελίδα
Σμυρνοτσίχλονο

Το **σμυρνοτσίχλονο** είναι πτηνό της οικογένειας των εμπεριζίδων. Στην Ελλάδα έχει περιορισμένη εξάπλωση και συναντάται μόνο στη Λέσβο, τη Χίο, τη Σκύρο και την Ικαρία.

## Κατανομή
Το σμυρνοτσίχλονο αναπαράγεται στη νότια Τουρκία και στο νότιο Ιράν. Διαχειμάζει στις ακτές της Ερυθράς Θάλασσας. Μερικοί απομονωμένοι πληθυσμοί επιβιώνουν σε ορισμένα νησιά του Αιγαίου όπως στη Λέσβο, τη Χίο, τη Σκύρο και την Ικαρία.

## Ενδιαίτημα
Τα σμυρνοτσίχλονα αναπαράγονται σε ξερές βραχώδεις βουνοπλαγιές.

## Εμφάνιση
Το σμυρνοτσίχλονο είναι ένα μεγάλο είδος τσιχλονιού (16–17 cm) με μία λευκή τριγωνική ουρά. Η επιστημονική του ονομασία (Εμπερίζα η σταχτιά) περιγράφει τον χρωματισμό του. Το φτέρωμα έχει λιγότερες ραβδώσεις από τα περισσότερα τσιχλόνια και έχει ένα χοντρό, ανοιχτού χρώματος ράμφος. Έχει γκρίζα πλάτη με ορισμένα μαύρα σημεία και μια καφετί απόχρωση στα φτερά. 

Το ενήλικο αρσενικό έχει ένα θαμπό κίτρινο κεφάλι και γκρι κοιλιά, το υποείδος E. c. semenowi έχει κίτρινη κοιλιά.

Τα θηλυκά έχουν καφέ η γκρι κεφάλι και λευκό λαιμό. Οι νεοσσοί έχουν λευκή κοιλιά και ραβδώσεις στο στήθος.

## Διατροφή και αναπαραγωγή
Όπως και τα περισσότερα τσιχλόνια, έτσι και το σμυρνοτσίχλονο τρέφεται κυρίως με σπόρους. Τα νεαρά πτηνά τρώνε και έντομα. Φυσιολογικά γεννάνε τρία αυγά

## Παραπομπές

## Πηγές
* 

## Εξωτερικοί σύνδεσμοι
* https://web.archive.org/web/20130914180417/http://www.katakali.net/drupal/poylia/tsixlonia
* http://grevena-fauna.blogspot.gr/2011/10/blog-post_9570.html
* http://vrisa.geol.uoa.gr/index.php?option=com_content&task=view&id=14&Itemid=38&lang=greek

Κατηγορία:Εμπεριζίδες
Κατηγορία:Πτηνά της Ασίας
Βαθμός (μονάδα μέτρησης)

Στα μαθηματικά, **βαθμός** (ή **grad** ή **gon**) είναι μονάδα μέτρησης επίπεδων γωνιών. Ένα βαθμός είναι ίσος με το 1/400 μίας πλήρους γωνίας. Ισοδύναμα ένα βαθμός είναι τα 9/10 μίας μοίρας ή τα /200 ενός ακτινίου. Στη βιβλιογραφία συνήθως χρησιμοποιείται ο συμβολισμός "grad".

## Σχέση με μέτρο

Κατά τον 18ο αιώνα, το μέτρο ορίστηκε ως το 1:10^7 του μήκους ενός τετάρτου ενός μεσημβρινού. Επομένως 1^g αντιστοιχεί σε μήκος τόξου 100&nbsp;km στην επιφάνεια της γης. Έκτοτε το μέτρο έχει οριστεί ξανά με μεγαλύτερη ακρίβεια.

## Σχέση με το SI
Ο βαθμός δεν είναι μέρος του διεθνούς συστήματος μονάδων (SI). Η οδηγία της Ευρωπαϊκής ένωσης σχετικά με τις μονάδες μέτρησης αναφέρει ότι ο βαθμός "δεν εμφανίζεται στις λίστες CGPM, CIPM ή BIPM." Στην πιο πρόσφατη έκδοση, την 9η του φυλλαδίου του SI δεν υπάρχει καμία αναφορά του βαθμού. Η προηγούμενη έκδοση αναφέρεται σε ένα υπόμνημα: 

## Κοινές γωνίες

## Δείτε επίσης
* Μοίρα (μονάδα μέτρησης)
* Ακτίνιο (μονάδα μέτρησης)
* Γωνία

## Παραπομπές


Κατηγορία:Μονάδες μέτρησης
Κατηγορία:Γεωμετρικά μεγέθη
Στάδιο Γιουβέντους

Το **Στάδιο Γιουβέντους** είναι ποδοσφαιρικό γήπεδο στο Τορίνο της Ιταλίας, το οποίο είναι η έδρα της Γιουβέντους.

## Ιστορία

Η κατασκευή του γηπέδου ξεκίνησε την 1 Μαρτίου 2009 και εγκαινιάστηκε στις 8 Σεπτεμβρίου 2011, με τον φιλικό αγώνα: Γιουβέντους – Νοτς Κάουντι. Ο αγώνας έληξε ισόπαλος με 1–1. Αντικατέστησε το Στάδιο Ντέλλε Άλπι, το παλιό γήπεδο της Γιουβέντους. Ο πρώτος επίσημος αγώνας πραγματοποιήθηκε στις 11 Σεπτεμβρίου, 3 μέρες μετά τα εγκαίνια με αντίπαλο την Πάρμα με τον Λίχσταϊνερ να σημειώνει το πρώτο επίσημο γκολ στο νέο γήπεδο. Η χωρητικότητα–ρεκόρ του γηπέδου έγινε στις 9 Απριλίου 2012 και ανέρχεται στα 40.843 άτομα στον αγώνα: Γιουβέντους – Μπάγερν Μονάχου.

## Φιλικό προς το περιβάλλον

Το στάδιο κατασκευάστηκε με έναν πρωτοποριακό τρόπο, ώστε να είναι οικολογικό προς το περιβάλλον και με τους κανονισμούς του Πρωτοκόλλου του Κιότο.

Συγκεκριμένα:

*Δεν εκπέμπει αέρια του θερμοκηπίου
*Χρησιμοποιεί τηλεθέρμανση
*Δεν υπάρχει κίνδυνος πυρκαγιάς
*Εκμεταλλεύεται την ηλιακή ενέργεια με φωτοβολταϊκά
*Επαναχρησιμοποιεί τα όμβρια ύδατα
*Συγκρατεί τα απόβλητα
*Μειώνει έως και 50% το νερό που χρειάζεται για την άρδευση του αγωνιστικού χώρου

## Τελικός Γιουρόπα Λιγκ
Στις 20 Μαρτίου 2012 το Στάδιο Γιουβέντους επιλέχτηκε να φιλοξενήσει τον τελικό του Γιουρόπα Λιγκ 2013–14.

## Εικόνες

 20180406-JUVENTUS-ALLIANZ-STADIUM.jpg|Άποψη του σταδίου


## Παραπομπές


## Εξωτερικοί σύνδεσμοι

* Το στάδιο στην επίσημη ιστοσελίδα της Γιουβέντους
* Επίσημος ιστότοπος
* Άρθρο με οδηγό σταδίου
* Στάδιο Γιουβέντους στο Google Maps

Κατηγορία:Στάδια ποδοσφαίρου στην Ιταλία
Κατηγορία:Γιουβέντους
Σοκολού Μεχμέτ Πασάς

Ο **Σοκολού Μεχμέτ Πασάς** (Τούρκ.: Sokollu Mehmed Paşa, Οθωμανικά: سوکلو محمد پاشا) ήταν Μεγάλος Βεζίρης της Οθωμανικής Αυτοκρατορίας από το 1565 έως το 1579. Διατήρησε το αξίωμά του υπό την εξουσία τριών Σουλτάνων: Του Σουλεϊμάν του Μεγαλοπρεπούς, του Σελίμ Β' και του Μουράτ Γ'.

## Βιογραφία
Ο Μεχμέτ γεννήθηκε το 1506 στο Σοκολόβιτσι ( Sokolovići) της Σερβίας. Ήταν Σερβικής καταγωγής. Το χριστιανικό όνομά του ήταν Μπάγιτσα ή Μπάγιο Νέναντιτς (Бајица Ненадић, Бајо). Το 1519 στο πλαίσιο του παιδομαζώματος προικισμένων Χριστιανών ο Μεχμέτ βρέθηκε αρχικά στην Αδριανούπολη και στη συνέχεια στην Κωνσταντινούπολη, όπου ξεχώρισε γρήγορα για τις πνευματικές του ικανότητες. Ως απλός στρατιώτης πήρε μέρος στη μάχη του Μοχάτς (1526) και στην πρώτη πολιορκία της Βιέννης 1529. Το 1546, μετά το θάνατο του Χαϊρεντίν Μπαρμπαρόσα τον διαδέχθηκε ως αρχιναύαρχος (Καπουδάν Πασάς) του οθωμανικού στόλου. Το 1551 πήρε τον τίτλο του Μπεηλέρμπεη της Ρούμελης (Ευρωπαϊκό τμήμα της Οθωμανικής αυτοκρατορίας). Ο Σουλτάνος Σουλεϊμάν, εντυπωσιασμένος από τις ικανότητες που επιδείκνυε ο Μεχμέτ, του έδωσε το αξίωμα του τρίτου Βεζίρη το 1555. Το 1561 του απονεμήθηκε ο τίτλος του δεύτερου Βεζίρη. 

Το 1562 παντρεύτηκε την εγγονή του Σουλεϊμάν και κόρη του Ηγεμόνα Σελίμ (μετέπειτα Σελίμ Β'), Εσμαχάν Σουλτάν. Τον Ιούνιο του 1565, μετά το θάνατο του Σεμίζ Αλί Πασά, ο Σουλεϊμάν έδωσε στο Σοκολού το αξίωμα του Μεγάλου Βεζίρη. Μετά το θάνατο του Σουλεϊμάν και την άνοδο στο θρόνο του Σελίμ Β', ο Σοκολού όχι μόνο διατήρησε το αξίωμά του αλλά και έγινε αυτός ο ουσιαστικός κυβερνήτης της αυτοκρατορίας. Μετά το θάνατο του Σελίμ και την άνοδο στο θρόνο του Μουράτ Γ', ο Σοκολού διατήρησε το αξίωμά του αλλά έπρεπε πια να αντιμετωπίζει την αυξανόμενη δυσπιστία, που προερχόταν από την αύξηση της δύναμης και της επιρροής του. Στις 11 Οκτωβρίου 1579 ο Σοκολού Μεχμέτ Πασάς δολοφονήθηκε από έναν δερβίση.

Κατηγορία:Μεγάλοι Βεζίρηδες
Κατηγορία:Οθωμανική Βοσνία και Ερζεγοβίνη
Κατηγορία:Σέρβοι του Μεσαίωνα
Κατηγορία:Οθωμανοί
Κατηγορία:Πασάδες της Οθωμανικής Αυτοκρατορίας
Κατηγορία:Σουλεϊμάν Α΄ ο Μεγαλοπρεπής
2803 Βίλχο

Ο **Βίλχο (Vilho)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,833.Ανακαλύφθηκε το 1940 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από το βαφτιστικό του Φινλανδού μαθηματικού και μετεωρολόγου Βίλχο Βάισαλα (*Vilho Väisälä*, 1889-1969), αδελφού του αστρονόμου Ούργιο Βάισαλα.

## Φυσικά χαρακτηριστικά
Τα φυσικά χαρακτηριστικά του Βίλχο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιλχο
2804 Ούργιο

Ο **Ούργιο (Yrjö)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,171. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του συμπατριώτη της γεωδαίτη και αστρονόμου Ούργιο Βάισαλα.

## Φυσικά χαρακτηριστικά
Η μέση διάμετρος του Ούργιο εκτιμάται σε 22,84 ± 2,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,071 ± 0,016.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουργιο
2801 Χόυχενς

Ο **Χόυχενς (Huygens)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,755. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ, και πήρε το όνομά του προς τιμή του συμπατριώτη του αστρονόμου, φυσικού και μαθηματικού Κρίστιαν Χόυχενς.

## Φυσικά χαρακτηριστικά
Ο φασματικός τύπος του Χόυχενς είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χουχενς
2802 Βάισελ

Ο **Βάισελ (Weisell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από το επώνυμο του πατέρα του.

## Φυσικά χαρακτηριστικά
Τα κυρίως φυσικά χαρακτηριστικά του Βάισελ είναι άγνωστα. Ο Βάισελ περιστρέφεται γύρω από τον εαυτό του μία φορά κάθε 11 ως 18 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βαισελ
2806 Γκρατς

Ο **Γκρατς** (*Graz*) είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1953 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την αυστριακή πόλη Γκρατς.

## Φυσικά χαρακτηριστικά
Τα φυσικά χαρακτηριστικά του Γκρατς είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκρατς
Κατηγορία:Γκρατς
2807 Καρλ Μαρξ

μικρογραφία|Η τροχιά του αστεροειδούς 2807 Καρλ Μαρξ
Ο **Καρλ Μαρξ** (*Karl Marx*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1969 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του ομώνυμου φιλοσόφου.

## Φυσικά χαρακτηριστικά
Η μέση διάμετρος του Καρλ Μαρξ εκτιμάται σε 40 χιλιόμετρα περίπου, ενώ ο φασματικός τύπος του είναι **C** (ανθρακούχος).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καρλ Μαρξ
Κατηγορία:Καρλ Μαρξ
2810 Λεβ Τολστόι

μικρογραφία|Η τροχιά του αστεροειδούς 2810 Λεβ Τολστόι
Ο **Λεβ Τολστόι (Lev Tolstoj)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου συγγραφέα Λέοντος Τολστόι.

## Φυσικά χαρακτηριστικά
Τα φυσικά χαρακτηριστικά του Λεβ Τολστόι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λεβ Τολστοι
2811 Στρέμτσοβι

Ο **Στρέμτσοβι** (*Stremchovi*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1980 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του από το ομώνυμο χωριό της επαρχίας του Μπρνο, στο οποίο γεννήθηκε ο Μρκος.

## Φυσικά χαρακτηριστικά
Τα φυσικά χαρακτηριστικά του Στρέμτσοβι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Στρεμτσοβι
2812 Σκαλτρίτι

Ο **Σκαλτρίτι (Scaltriti)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Ιταλού αστρονόμου Φράνκο Σκαλτρίτι.

## Φυσικά χαρακτηριστικά
Τα φυσικά χαρακτηριστικά του Σκαλτρίτι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σκαλτριτι
2813 Τζάππαλα

Ο **Τζάππαλα (Zappalà)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,00. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Ιταλού αστρονόμου Βιντσέντζο Τζάππαλα (γενν. 1945).

## Φυσικά χαρακτηριστικά
Η μέση διάμετρος του Τζάππαλα εκτιμάται σε 32,57 χιλιόμετρα. Ο φασματικός τύπος του είναι **T**, ενώ το γεωμετρικό άλβεδό του είναι 0,0663.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τζαππαλα
2814 Βιέιρα

Ο **Βιέιρα (Vieira)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1982 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή του Βραζιλιάνου αστρονόμου Γκιλσόν Βιέιρα (*Gilson Vieira*).

## Φυσικά χαρακτηριστικά
Τα φυσικά χαρακτηριστικά του Βιέιρα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βιειρα
2808 Μπελγκράνο

Ο **Μπελγκράνο (Belgrano)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1976 από το προσωπικό του Αστεροσκοπείου «Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Αργεντινού πολιτικού, συγγραφέα και στρατηγού Μανουέλ Μπελγκράνο.

## Φυσικά χαρακτηριστικά
Τα φυσικά χαρακτηριστικά του Μπελγκράνο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπελγκρανο
2815 Σόμα

Ο **Σόμα (Soma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του «Κύβου Σόμα», ενός τριδιάστατου μαθηματικού παιχνιδιού που επινοήθηκε από τον Δανό μαθηματικό, ποιητή και συγγραφέα Piet Hein.

## Φυσικά χαρακτηριστικά
Τα κυρίως φυσικά χαρακτηριστικά του Σόμα είναι άγνωστα. Ο Σόμα περιστρέφεται γύρω από τον εαυτό του μία φορά κάθε 2 ώρες 43 λεπτά και 59,7 δευτερόλεπτα, μία πολύ γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σομα
Κώστας Μαυρίδης (ποδοσφαιριστής)

Ο **Κώστας Μαυρίδης** (Τασκένδη, 7 Ιουλίου 1962) είναι Έλληνας πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός.

## Καριέρα ποδοσφαιριστή
### Σε συλλογικό επίπεδο
Ξεκίνησε το ποδόσφαιρο στις ακαδημίες του Αθηναϊκού ως επιθετικός και την περίοδο 1981-82 προωθήθηκε στην πρώτη ομάδα των "λόρδων".

Την επόμενη χρονιά μεταπήδησε στον Παναθηναϊκό όπου και παρέμεινε για δεκατρία ολόκληρα χρόνια και υπήρξε μέλος της σπουδαίας ομάδας του "τριφυλλιού" τη δεκαετία του 1980. Συμπαίκτες του, μεταξύ άλλων, στους "πράσινους" υπήρξαν οι Άνθιμος Καψής, Γιάννης Κυράστας, Νίκος Καρούλιας, Μάικ Γαλάκος, Βέλιμιρ Ζάετς, Χουάν Ραμόν Ρότσα, Δημήτρης Σαραβάκος, Νίκος Σαργκάνης, Νίκος Βαμβακούλας, Κώστας Αντωνίου, Γιάννης Καλιτζάκης και Κριστόφ Βαζέχα. Με τον Παναθηναϊκό  έχει κατακτήσει 5 πρωταθλήματα (1984, 1986, 1990, 1991, 1995), 8 κύπελλα (1984, 1986, 1988, 1989, 1991, 1993, 1994, 1995) και 3 Σούπερ Καπ (1988, 1993, 1994).

Την περίοδο 1995-96 αγωνίστηκε στον Απόλλωνα Σμύρνης, όπου και σε ηλικία 34 ετών κρέμασε τα ποδοσφαιρικά του παπούτσια.

### Στην εθνική Ελλάδας
Το ντεμπούτο του με την Ελλάδα πραγματοποιήθηκε στις 16 Οκτωβρίου 1985 στον εντός έδρας φιλικό αγώνα εναντίον της Βουλγαρίας. Συμμετείχε συνολικά σε 30 αγώνες της εθνικής ομάδας σκοράροντας 1 φορά.

## Τίτλοι
* 5 **[[Πρωτάθλημα Ελλάδας ποδοσφαίρου ανδρών|Πρωταθλήματα Ελλάδας]]**: 
** 1983-84, 1985-86, 1989-90, 1990-91, 1994-95
* 8 **[[Κύπελλο Ελλάδος ποδοσφαίρου αντρών|Κύπελλα Ελλάδας]]**: 
** 1983-84, 1985-86, 1987-88, 1988-89, 1990-91, 1992-93, 1993-94, 1994-95
* 3 **[[Κύπελλο φιλίας και αλληλεγγύης|Σούπερ Καπ Ελλάδας]]**: 
** 1988, 1993, 1994

## Καριέρα προπονητή
Μετά το ποδόσφαιρο ασχολήθηκε με την προπονητική αναλαμβάνοντας την τεχνική ηγεσία κυρίως συλλόγων μικρότερων κατηγοριών. Ξεκίνησε το 1998 από τον Αθηναϊκό, τον σύλλογο που ανδρώθηκε ποδοσφαιρικά, ακολούθησαν ο Άγιος Νικόλαος Κρήτης (1999-2000) και ο Ατρόμητος Αθηνών (2001-02), για να επιστρέψει στον Αθηναϊκό την περίοδο 2002-03.

Από το έτος 2003 διατηρεί πρακτορείο ΟΠΑΠ στην περιοχή του Βύρωνα. Επίσης, διετέλεσε πρόεδρος του αθλητικού οργανισμού του Δήμου Βύρωνα.

## Παραπομπές


## Πηγές
* Η καριέρα του Κώστα Μαυρίδη στο National Football Teams
* Το προφίλ του Κώστα Μαυρίδη στο transfermarkt

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Απόλλων Σμύρνης
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Ατρόμητου Αθηνών
Γεώργιος Μαμιδάκης

Ο **Γεώργιος Μαμιδάκης** (1929-1986) ήταν Έλληνας επιχειρηματίας.

## Βιογραφία
Γεννήθηκε στις 18 Αυγούστου 1929 στον Κίσσαμο Χανίων Κρήτης. Μετά το τέλος των σπουδών του και την υπηρέτηση της θητείας του στο Στρατό, ήρθε στην Αθήνα, όπου ίδρυσε μια Εταιρεία Πετρελαιοειδών που την ονόμασε **Γ. Μαμιδάκης ΑΕ**.

Ήταν παντρεμένος και είχε 2 κόρες. Στις 26 Ιουνίου 1986 και ενώ βρισκόταν για διακοπές στον Άγιο Νικόλαο Λασιθίου, μαζί με την οικογένειά του, αμέσως μετά το μεσημεριανό γεύμα, αποφάσισε να πάει στη θάλασσα να κολυμπήσει. Αλλά δεν υπολόγισε σωστά. Λίγα λεπτά αργότερα και ενώ είχε απομακρυνθεί αρκετά από την ακτή, η καρδιά του τον πρόδωσε και πνίγηκε.

Κηδεύθηκε στις 30 Ιουνίου 1986 από το Πρώτο Νεκροταφείο Αθηνών.

## Παραπομπές


Κατηγορία:Έλληνες επιχειρηματίες
Εθνική Νιγηρίας (ποδόσφαιρο ανδρών)

Η **εθνική ομάδα ποδοσφαίρου της Νιγηρίας**, με το ψευδώνυμο *Super Eagles* (Υπέρ Αετοί) ή παλαιότερα *Green Eagles* (Πράσινοι Αετοί), εκπροσωπεί τη Νιγηρία στις διεθνείς ποδοσφαιρικές διοργανώσεις και τελεί υπό τον έλεγχο της Ποδοσφαιρικής Ομοσπονδίας της Νιγηρίας (NFF). 

## Ιστορία
Τον Απρίλιο του 1994, οι *Super Eagles* κατέλαβαν την 5η θέση στην παγκόσμια κατάταξη της FIFA, την υψηλότερη κατάταξη που έχει επιτευχθεί από μια αφρικανική εθνική ομάδα ποδοσφαίρου. Τον Φεβρουάριο του 2013 κατέκτησαν το Κύπελλο Εθνών Αφρικής της CAF. Έχουν κερδίσει το Κύπελλο Εθνών Αφρικής συνολικά 3 φορές, και έχουν φτάσει στη "φάση των 16" του Παγκοσμίου κυπέλλου της FIFA δύο φορές. Επίσης, στους Θερινούς Ολυμπιακούς Αγώνες της Ατλάντα το 1996, έγινε η πρώτη αφρικανική εθνική ομάδα ποδοσφαίρου που κατάφερε να κερδίσει χρυσό ολυμπιακό μετάλλιο.

## Εξωτερικοί σύνδεσμοι

*Επίσημη ιστοσελίδα
Εθνική Ιαπωνίας (ποδόσφαιρο ανδρών)

Η **εθνική ομάδα ποδοσφαίρου της Ιαπωνίας** (ιαπωνικά: サッカー 日本 代表, *Soccer Nippon Daihyō*) εκπροσωπεί την Ιαπωνία σε διεθνείς ποδοσφαιρικές διοργανώσεις υπό την ευθύνη της Ιαπωνικής Ποδοσφαιρικής Ομοσπονδίας (JFA), το όργανο διοίκησης του ποδοσφαίρου στην Ιαπωνία.

## Ιστορία
Η Ιαπωνία είναι μια από τις πιο επιτυχημένες εθνικές ομάδες ποδοσφαίρου στην Ασία, αφού κατάφερε να φτάσει μέχρι και το δεύτερο γύρο στα Παγκόσμια Κύπελλα το 2002 και το 2010, ενώ έχει κερδίσει το Ασιατικό Κύπελλο της AFC τέσσερις φορές το 1992, το 2000, το 2004 και το 2011. Επίσης, στο Κύπελλο Συνομοσπονδιών το 2001, στο οποίο ήταν συνδιοργανώτρια μαζί με τη Νότια Κορέα, κατέλαβε τη δεύτερη θέση ως φιναλίστ.

## Στάδιο
Έδρα της εθνικής Ιαπωνίας είναι το Στάδιο Σαϊτάμα, χωρητικότητας 63.700 θέσεων, που βρίσκεται στην πόλη Σαϊτάμα και είχε φιλοξενήσει ορισμένους αγώνες του Παγκοσμίου Κυπέλλου του 2002.

## Στατιστικά
Την πρώτη θέση όλων των εποχών σε συμμετοχές κατέχει ο Γιασουχίτο Έντο, με 141 εμφανίσεις. Πρώτος σκόρερ όλων των εποχών είναι ο Κουνισίγκε Καμαμότο, με 80 γκολ.

## Έμβλημα
Το έμβλημα της εθνικής ομάδας ποδοσφαίρου της Ιαπωνίας είναι το Γιαταγκαράσου, ένα μυθικό τρίποδο κοράκι που οδήγησε τον αυτοκράτορα Τζίμου στο όρος Κουμάνο. Το Γιαταγκαράσου ήταν επίσης ο αγγελιοφόρος της ανωτάτης θεάς του ήλιου, Αματεράσου, στο Σίντο. Το λογότυπο του 2009, αντικαταστάθηκε το 2017.

## Παραπομπές


## Εξωτερικοί σύνδεσμοι
* Επίσημη ιστοσελίδα

 


Ιαπωνια
Ο Σκορπιός και ο Βάτραχος

Ο **Σκορπιός και ο Βάτραχος** είναι ένας  μύθος άγνωστης προέλευσης, που έχει σχέση με τον μύθο του Αισώπου «Γεωργός και έχιδνα» ως προς τα δευτερεύοντα ηθικά ζητήματα «δίκαια πάσχω τον πονηρόν οικτείρας» αλλά και της αχαριστίας που επιπρόσθετα συμπεραίνεται.

## Θεματολογία
Ένας σκορπιός που αναζητά τροφή στην απέναντι όχθη του ποταμού προτείνει στο βάτραχο να τον βοηθήσει μεταφέροντάς τον στην πλάτη του. Στις αντιρρήσεις του βατράχου ότι κινδυνεύει να τον θανατώσει με το κεντρί του επειδή είναι επιρρεπής σε τέτοιες πράξεις, ο σκορπιός αντεπιχειρηματολογεί ότι σε τέτοια περίπτωση θα πνίγονταν και ίδιος μια και δεν γνωρίζει να κολυμπά.  

Πείθεται ο βάτραχος, αλλά περίπου στο μέσο της διαδρομής η τρυφερή σάρκα του βατράχου έβαλε τον σκορπιό σε πειρασμό και τον κέντρισε. 

Τότε ο βάτραχος πρόλαβε και αναφώνησε «**γιατί το έκανες** αφού και οι δυο μας είμαστε πια χαμένοι». 

«Το ξέρω» απάντησε ο σκορπιός, «αλλά **είναι στη φύση μου** να κεντρίζω».

## Αναφορές
*Θεόδωρος Κουλουμπής, Διεθνείς σχέσεις «Εξουσία και δικαιοσύνη» κεφ. 10 «Τα αίτια του πολέμου», πανεπιστημιακές παραδόσεις, εκδόσεις Παπαζήση, 1980
*Κάρλο Τσιπόλλα «Οι βασικοί νόμοι της ανθρώπινης ηλιθιότητας», εκδόσεις Κέδρος, 2012 ISBN 978-960-04-4325-7
*The Crying Game, ταινία 1992, του Neil Jordan.
*Skin Deep, 1989
*Natura Born Killers (Γεννημένοι δολοφόνοι), 1994
*Gilmore Girls season 6, episode 1
*Korea Drama "Η Αγάπη της Κληρονομου"  episode 11

## Παραπομπές

## Βιβλιογραφία
*Giancarlo Livraghi, The Poweder of the Stupidity
## Εξωτερικοί σύνδεσμοι
*Scorpion and Frog

Κατηγορία:Παραδοσιακές ιστορίες
Ισαβέλλα του Μπριέν

Η ** Ισαβέλλα ντε Μπριέν** ή Ισαβέλλα της Βρυέννης (γαλλικά: *Isabelle de Brienne*, 1306 - 1360) από τον Οίκο του Μπριέν ήταν κόμισσα του Μπριέν, κόμισσα του Λέτσε, κόμισσα του Κονβερσάνο, κυρία του Ramerupt, κυρία του Άργους και της Ναυπλίας και τιτουλάρια δούκισσα των Αθηνών. Ήταν κόρη του Γκωτιέ Ε΄ του Μπριέν κόμη του Μπριέν και του Λέτσε και της Ιωάννα του Σατιγιόν. Αδελφός της ήταν ο Γκωτιέ ΣΤ΄ του Μπριέν.

Διαδέχτηκε τον αδελφό της Γκωτιέ ΣΤ΄ το 1356 μετά τον θάνατο του στην Μάχη του Πουατιέ, εφόσον αυτός δεν είχε απογόνους και την ίδια σχεδόν χρονιά μοίρασε την περιουσία ανάμεσα στους γιους της. Είχε παντρευτεί το 1320 τον Γκωτιέ Γ΄ του Ανγκιάν και μαζί του απέκτησε παιδιά:
* Σιγκέρ Β΄.
* Λουδοβίκος.
* Γκυ.
* Ιωάννης.
* Γκωτιέ/Βάλτερ.
* Ιζαμπώ.
* Μαργαρίτα.
* Ιάκωβος.
* Ένγκελμπερτ.
* Φρανσουάζ.
* Ιωάννα.

Απεβίωσε το 1360.

## Παραπομπές


## Πηγές
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
* Αργολική Αρχειακή Βιβλιοθήκη Ιστορίας και Πολιτισμούς, Ενετοκρατία, ανακτήθηκε 2 Ιουνίου 2013

|-

Κατηγορία:Δούκισσες των Αθηνών
Κατηγορία:Οίκος του Μπριέν
Κατηγορία:Αυθέντες Άργους και Ναυπλίας
Κατηγορία:Κόμητες του Λέτσε
Κατηγορία:Κόμητες της Βρυένης
Ανώτατο Μυστικό Συμβούλιο

Το **Ανώτατο Μυστικό Συμβούλιο** ήταν ανακτοβούλιο και το ανώτατο κρατικό όργανο διαβούλευσης της Ρωσικής Αυτοκρατορίας κατά τα έτη 1726-1730 που αποτελούταν από 7-8 άτομα. Δημιουργήθηκε από την αυτοκράτειρα Αικατερίνη Α΄ ως συμβουλευτικό όργανο, στην πραγματικότητα όμως αποφάσιζε για σημαντικά ζητήματα του κράτους.

## Δημιουργία του Συμβουλίου

Η άνοδος στο θρόνο της Αικατερίνης Α΄μετά το θάνατο του Πέτρου Α΄ προκάλεσε την ανάγκη δημιουργίας ενός τέτοιου οργάνου το οποίο θα ενημέρωνε την αυτοκράτειρα για την κατάσταση που επικρατεί στο κράτος και να ελέγχει την κυβέρνηση κάτι που η Αικατερίνη Α΄ δεν αισθανόταν ικανή να πράττει. Αυτό το όργανο ονομάστηκε  *Ανώτατο Μυστικό Συμβούλιο*.

Το διάταγμα για τη δημιουργία του Συμβουλίου εκδόθηκε το Φεβρουάριο του 1726. Τα μέλη της διορίστηκαν:

* Στρατάρχης-αρχιστράτηγος Πρίγκιπας Αλεξάντρ Μένσικοφ
* Γενικός-ναύαρχος Κόμης Φιοντόρ Ματβέεβιτσς Απραξιν  
* Καγκελάριος Κόμης Γαβριήλ Γκολόβκιν
* Κόμης Πέτρ Αλεξέεβιτς Τολστόι
* Πρίγκιπας Ντμίτρι Μηχάιλοβιτς Γκολίτσιν
* Βαρόνος Αντρέι Ιβάνοβιτς Όστερμαν
* Ένα μήνα μετά προστέθηκε και ένα άλλο μέλος, ο γαμπρός της αυτοκράτειρας, ο Δούκας Κάρλος Φρειδερίκος του Χόλσταϊν, στον οποίον όπως έλεγε «μπορούσε να βασιστεί πλήρως».


Αρχείο:Portrait of Alexander Danilovich Menshikov1.jpg|Αλεξάντρ Μένσικοφ
Αρχείο:Fyodor Matveyevich Apraksin.jpg|Φιοντόρ Ματβέεβιτς Απραξίν 
Αρχείο:Ivan Nikitin - Портрет графа Г.И.Головкина - Google Art Project.jpg|Γαβριήλ Γκολόβκιν
Αρχείο:Tolstoy peter.jpg|Πέτρ Αλεξέεβιτς Τολστόι
Αρχείο:Князь Дмитрий Михайлович Голицын (1665 — 1737).jpg| Ντμίτρι Μηχάιλοβιτς Γκολίτσιν
Αρχείο:HeinrichGrafOstermann.jpg|Αντρέι Ιβάνοβιτς Όστερμαν
Αρχείο:CarlFriedrichErmitage.jpg|Δούκας Κάρλος Φρειδερίκος


Τα μελή του συμβουλίου από νωρίς ξεκίνησαν τη διαμάχη μεταξύ τους για περισσότερη επιρροή μέσα σ'αυτό, με αποτέλεσμα το συμβούλιο να διοικείται από λίγους μόνο συμβούλους. Από τα ιδρυτικά μέλη του συμβουλίου ήταν οι τρεις με μεγαλύτερη δύναμη: οι Γκολόβκιν, Γκολίτσιν και ο Όστερμαν. Το 1727 η κατάσταση άλλαξε υπέρ του νέου μέλους του συμβουλίου του Βασίλη Ντολγκορούκι. Τα μελή συχνά αντιμάχονταν ο ένας τον άλλον, δημιουργούσαν συμμαχίες για να πολεμήσουν το δυνατότερο. Η εξουσία τους ολοένα και αυξανόταν. Οι αποφάσεις που λάμβαναν οι σύμβουλοι καθόριζαν την τύχη των διαδόχων αυτοκρατόρων και της Ρωσικής Αυτοκρατορίας γενικότερα. Έτσι το 1930 με μανιφέστο της αυτοκράτειρας Άννα Ιβάνοβνα το Συμβούλιο διαλύθηκε και αντικαταστάθηκε με Υπουργικό Συμβούλιο.

## Τύχη των συμβούλων
Μερικοί από αυτούς απεβίωσαν, κάποιο απολύθηκαν ενώ 4 από τα αδέλφια του Ντολγκορούκοφ εκτελέστηκαν.

## Παραπομπές
*  Η Προεδρική Βιβλιοθήκη, Ίδρυση του Ανώτατου Μυστικού Συμβουλίου
* Supreme Privy Council of Imperial Russia

Κατηγορία:Πολιτική της Ρωσικής αυτοκρατορίας
Λασθένης ο Κνώσσιος

Ο **Λασθένης** ήταν στρατηγός από την Κρήτη, ο οποίος έζησε κατά τον 1ο αιώνα π.Χ. 
Καταγόταν από την Κνωσό. Ανέλαβε, μαζί με τον Πανάρη  την άμυνα του νησιού εναντίον των Ρωμαίων. Κατάφεραν μάλιστα να πετύχουν ένα πλήγμα εναντίον του στόλου του Μάρκου Αντώνιου το 74 π.Χ. ανάμεσα στο Ηράκλειο και την Ντία, συλλαμβάνοντας τα πληρώματα των πλοίων των Ρωμαίων και υποχρεώνοντας το Μάρκο Αντώνιο να υπογράψει συνθήκη με επαχθείς όρους για τη Ρώμη. Ωστόσο, οι Ρωμαίοι αρνήθηκαν να αποδεχθούν τους όρους της συνθήκης και οργάνωσαν αντεπίθεση. Οι Κρητικοί έστειλαν πρεσβεία στη Ρώμη, η οποία όμως απαίτησε την παράδοση του κρητικού στόλου και την αποστολή 400 ομήρων από τους περιώνυμους Κρήτες. Μετά την απόρριψη των όρων ο Λασθένης και ο Πανάρης συγκέντρωσαν 26.000 άντρες και κινήθηκαν ξανά εναντίον των Ρωμαίων, το 69 π.Χ.
Οι Ρωμαίοι, με αρχηγό τον Μέτελλο (ο οποίος αργότερα ονομάστηκε "Κρητικός") επιτέθηκαν από την Κυδωνία και στη συνέχεια οι μάχες επεκτάθηκαν προς τα ανατολικά. Στην Κνωσό ο Λασθένης ηττήθηκε και για να μη βρουν τίποτα οι Ρωμαίοι πυρπόλησε τους θησαυρούς της πόλης και βρήκε καταφύγιο στην Ιεράπετρα. Τελικά, το 67 π.Χ. η Κρήτη υποδουλώθηκε στους Ρωμαίους και ο Λασθένης παραδόθηκε με την υπόσχεση ότι δεν θα τον εκτελούσαν. Το όνομά του φέρει μία οδός στην Ιεράπετρα.

## Παραπομπές


## Πηγές
*Νικόλαος Γ. Τζώρτζης, *Τα Οδωνυμικά της Ιεράπετρας*, β΄έκδοση, Δήμος Ιεράπετρας,  2002, σελ. 23.

Κατηγορία:Αρχαία Κρήτη
Μιχάλης Γλύκας

Ο **Μιχάλης Κ. Γλύκας** (1900- Αύγουστος 1965) ήταν Έλληνας αστυνομικός και πολιτικός από τη Χίο, βουλευτής Χίου με την ΕΡΕ.

Καταγόταν από το Βροντάδο. 

Υπήρξε αξιωματικός της αστυνομίας και υπηρέτησε ως αστυνομικός διευθυντής Αθηνών. Εξελέγη βουλευτής χωρίς σταυρό το 1956.. 

Πέθανε ξαφνικά το καλοκαίρι του 1965. Κηδεύτηκε στις 7 Αυγούστου 1965.

## Παραπομπές


Κατηγορία:Έλληνες αστυνομικοί
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Χίου
Ειρήνη Μάρρα

Η **Ειρήνη Μάρρα** (13 Ιανουαρίου 1943 – 11 Ιουλίου 1998) ήταν Ελληνίδα συγγραφέας.

## Σύντομο βιογραφικό
Γεννήθηκε στην Αθήνα στις 13 Ιανουαρίου του 1943. Ακολούθησε εμπορικές σπουδές και γαλλική φιλολογία. Ήδη από τα εφηβικά της χρόνια ξεκίνησε να δημοσιεύει διάφορα κείμενα (πεζά-ποιήματα και μεταφράσεις) σε εφημερίδες και περιοδικά. Το 1972 ξεκίνησε να ασχολείται με την παιδική και τη νεανική λογοτεχνία. Έγραψε παραμύθια, διηγήματα, μυθιστορήματα, θέατρο. Επίσης μετέφρασε Γάλλους συγγραφείς (Βολταίρο, Γκαρωντύ) καθώς και μεγάλο αριθμό παιδικών βιβλίων. Για πολλά χρόνια, έγραφε και παρουσίαζε διάφορες παιδικές εκπομπές στο ραδιόφωνο και την τηλεόραση. Έχει τιμηθεί με πολλές διακρίσεις και βραβεία. Δίδαξε λογοτεχνία και μυθοπλασία σε σχολεία και σε σεμινάρια. Η Ειρήνη Μάρρα πέθανε στις 11 Ιουλίου 1998.

## Παραπομπές


Κατηγορία:Έλληνες συγγραφείς του 20ού αιώνα
Ομάδες Δίκυκλης Αστυνόμευσης

Οι **ομάδες δίκυκλης αστυνόμευσης** (ΔΙΑΣ) δημιουργήθηκαν τον Μάρτιο του 2010 με σκοπό την πρόληψη, τον έλεγχο, την καταστολή βίαιων και εγκληματικών ενεργειών, όπως είναι οι ανθρωποκτονίες, οι ληστείες κ.α. Αποτελούνται από δικυκλιστές, ιδιαίτερα από τη μονάδα των Ειδικών Φρουρών.

Η πολιτική πρωτοβουλία για την δημιουργία της ΔΙΑΣ ανήκει στον τότε υπουργό Μιχάλη Χρυσοχοΐδη. Εμπνευστής της ομάδας ΔΙΑΣ ήταν ο τότε υπαρχηγός της ΕΛ.ΑΣ., Αντιστράτηγος Γιάννης Ραχωβίτσας. Μαζί με τον τότε υποστράτηγο Γρήγορη Μπαλάκο και τον ταξίαρχο Γιώργο Σταύρακα ανέλαβαν την δημιουργία της. Την διοίκησή τους ανέθεσαν στον τότε ταξίαρχο Σταύρακα. Παλαιότερα οι ίδιοι είχαν δημιουργήσει και την ομάδα ΔΕΛΤΑ (Δύναμη Ελέγχου Ταχείας Αντίδρασης).

Η ομάδα ΔΙΑΣ είναι εξοπλισμένη με μοτοσυκλέτες με τις οποίες περιπολούν σε 75 Δήμους της Αττικής, συμπεριλαμβανομένου του κέντρου της Αθήνας και του Πειραιά, και σε 21 περιοχές της Θεσσαλονίκης.

Οι 2.448 αστυνομικοί που απαρτίζουν τις ομάδες (ειδικοί φρουροί στη πλειοψηφία)  ακολούθησαν εκπαίδευση, η οποία και θα επαναλαμβάνεται ανά τακτά χρονικά διαστήματα με σκοπό να βελτιώνεται η ετοιμότητα και η επίδοσή τους. Ο εξοπλισμός τους περιλαμβάνει: 
*Αλεξίσφαιρα γιλέκα νέας γενιάς
*Πιστόλια Heckler & Koch USP, και υποπολυβόλα Heckler & Koch MP5 τελευταίας τεχνολογίας
*Φορητούς πομποδέκτες
*Στολές ειδικής προστασίας, σύμφωνα με τα Ευρωπαϊκά Πρότυπα Ασφαλείας αναβατών δικύκλων
*Κράνη μοτοσικλετιστών, τύπου flip-up
*Ειδικές μπότες μοτοσικλετιστών
*Γάντια μοτοσικλετιστών
*Αστυνομικές ράβδους

Δύο αστυνομικοί της ΔΙΑΣ, ο Ιωάννης Ευαγγελινέλης, 23 ετών, και ο Γεώργιος Σκυλογιάννης, 22 ετών, σκοτώθηκαν το 2011, στο Ρέντη, σε συμπλοκή με κακοποιούς.

## Εξωτερικοί σύνδεσμοι
* Εκπαίδευση Ομάδας ΔΙ.ΑΣ.

## Παραπομπές


Κατηγορία:Ελληνικά σώματα ασφαλείας
Κατηγορία:Ελληνική Αστυνομία
Κατηγορία:Σώματα ασφαλείας
Νίκανδρος Κεπέσης

Ο **Νίκανδρος Κεπέσης** του Μηνά (Λιβίσι, Μικρά Ασία, 1914 - 3 Ιουνίου 2009) ήταν Έλληνας αντιστασιακός και πολιτικός του ΚΚΕ, με το οποίο υπηρέτησε ως βουλευτής από το 1978 ως το 1981. Συνέγραψε αρκετά βιβλία και ήταν επίτιμος πρόεδρος της Εταιρείας Ελλήνων Λογοτεχνών. Κατά την πρώτη περίοδο μετά τη νόμιμη επανέκδοση του *[[Ριζοσπάστης|Ριζοσπάστη]]*, ο Κεπέσης ανέλαβε πρώτος εκδότης της εφημερίδας, από το Σεπτέμβριο του 1974 ως το 1978.

## Δράση και βουλευτική θητεία
Εντάχθηκε στη νεολαία του ΚΚΕ από την ηλικία των 16 ετών και έγινε μέλος του κόμματος το 1936. Κατά τον Ελληνοϊταλικό πόλεμο του 1940-41 πολέμησε στο Αλβανικό Μέτωπο και στη συνέχεια στην αντίσταση διακρίθηκε ως καπετάνιος του ΕΛΑΣ στον Πειραιά με το 6ο ανεξάρτητο σύνταγμα, όπου και συμμετείχε στην Μάχη της Ηλεκτρικής. Έπειτα από την απελευθέρωση πιάστηκε και φυλακίστηκε, καταδικασμένος σε ισόβια, ενώ ως το 1963 παρέμεινε εκτοπισμένος. Κατά την περίοδο της δικτατορίας του 1967 διώχθηκε, φυλακίστηκε επί 4 και πλέον χρόνια.

Έπειτα από τις βουλευτικές εκλογές του 1977 ο Κεπέσης έγινε βουλευτής μετά την παραίτηση του Δημητρίου Γόντικα, τον Ιούλιο του 1978 στην Β΄ Πειραιά.

Εκλεγόταν συνεχώς στην Κ.Ε. του ΚΚΕ από τη δεκαετία του ' 50 ως το 1987. Πέθανε πλήρης ημερών το 2009.

## Παραπομπές


Κατηγορία:Μέλη του ΕΛΑΣ
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Β΄ Πειραιά
Κατηγορία:Έλληνες κομμουνιστές
Εθνική Ταϊτής (ποδόσφαιρο ανδρών)

Η **εθνική ομάδα ποδοσφαίρου της Ταϊτής**, με το ψευδώνυμο *Οι Σιδερένιοι Πολεμιστές της Ταϊτής* (ταϊτινά: *Toa Aito*), αποτελείται από τους επιλεγμένους ως καλύτερους παίκτες στη Γαλλική Πολυνησία υπό την αιγίδα της Ταϊτιανής Ομοσπονδίας Ποδοσφαίρου (FTF). Έδρα της ομάδας είναι το Σταντ Πατέρ Τε Χονό Νουί.

Αγωνίζεται στις διεθνείς διοργανώσεις της Ποδοσφαιρικής Συνομοσπονδίας της Ωκεανίας (OFC) και της Παγκόσμιας Ποδοσφαιρικής Ομοσπονδίας (FIFA) από τη δημιουργία της ομάδας το 1990. Η εθνική ομάδα της Ταϊτής, αν και διοικείται από μια ανεξάρτητη ομοσπονδία μέλος της FIFA, είναι επίσης, μαζί με τη Νέα Καληδονία, συνδεδεμένη με την Γαλλική Ομοσπονδία Ποδοσφαίρου (FFF) και συμμετέχει στο Κουπ ντε λ'Ουτρεμέρ ντε Φουτμπόλ.

## Ιστορία
Η Ταϊτή κατετάγη 143η στα προκριματικά του Παγκοσμίου Κυπέλλου και 3η στην περιφέρεια της Ωκεανίας. Υπό την ηγεσία του προπονητή Εντί Εταετά, η εθνική ομάδα κατέκτησε το Κύπελλο Εθνών Ωκεανίας για πρώτη φορά στην ιστορία της τον Ιούνιο του 2012, κερδίζοντας έτσι μια θέση για το Κύπελλο Συνομοσπονδιών του 2013.

## Στάδιο
Η εθνική ομάδα διεξάγει τα εντός έδρας παιχνίδια της στο Σταντ Πατέρ Τε Χονό Νουί, χωρητικότητας 11.700 θεατών, που βρίσκεται στην Πιραέ.

## Παραπομπές


## Εξωτερικοί σύνδεσμοι

* Επίσημη ιστοσελίδα 

Ταιτη
Κατηγορία:Ποδόσφαιρο στη Γαλλία
Σαλμανασέρ Ε΄

Ο **Σαλμανασέρ Ε**' υπήρξε βασιλιάς της Ασσυρίας (727 - 722 π.Χ.) γιος και διάδοχος του βασιλιά της Ασσυρίας Τιγκλάθ Πιλεσέρ Γ'. Δεν υπάρχει τίποτα σπουδαίο στη βασιλεία του εκτός από τις αναφορές στη βίβλο των ονομάτων του ιδίου και του πατέρα του για την κατάλυση των 10 φυλών του βασιλείου του Ισραήλ, τον διαδέχθηκε ο Σαργών Β' αδελφός του ή σφετεριστής.

## Πηγές

*''G. Frame, Babylonia 689-627 B.C., p. 303-304.  

Κατηγορία:Βασιλείς της Ασσυρίας
Κατηγορία:Βασιλείς της Βαβυλώνας
Κατηγορία:Πρόσωπα της Παλαιάς Διαθήκης
Ασούρ Νιραρί Ε΄

Ο **Ασούρ Νιραρί Ε**' υπήρξε βασιλιάς της Ασσυρίας (755 - 745 π.Χ.) γιος του βασιλιά Αντάντ Νιραρί Γ' διάδοχος του θείου του Ασούρ Νταν Γ' ανατράπηκε και δολοφονήθηκε ύστερα από εξέγερση του σφετεριστή Τιγκλάθ Πιλεσέρ Γ' ο οποίος κατέλαβε τον θρόνο.

## Πηγές
* *Healy, Mark (1991). The Ancient Assyrians. London: Osprey.*

Κατηγορία:Βασιλείς της Ασσυρίας
Τιγκλάθ Πιλεσέρ Γ΄

Ο **Τιγκλάθ Πιλεσέρ Γ**' υπήρξε βασιλιάς της Ασσυρίας (745 - 727 π.Χ.) : σφετεριστής ανέτρεψε τον προηγούμενο βασιλιά Ασούρ Νιραρί Ε' σφάζοντας ολόκληρη τη βασιλική οικογένεια, ο ίδιος έλεγε ότι ήταν γιος του Αντάντ Νιραρί Γ' αλλά αυτό γινόταν με όλους τους σφετεριστές που ισχυρίζονταν την καταγωγή από κάποιον προηγούμενο βασιλιά για να δικαιολογήσουν τη νομιμότητά τους τον θρόνο. Ο ίδιος προχώρησε σε μεγάλες καινοτομίες και επαναστατικές αλλαγές που σύντομα θα μετατρέψουν την Ασσυρία στο ισχυρότερο βασίλειο του κόσμου περιορίζοντας αμέσως την εξουσία των αριστοκρατών που ροκάνιζαν τον βασιλιά. Η μεγαλύτερη καινοτομία ήταν η παρουσία αιχμαλώτων από κατακτημένους λαούς στον Ασσυριακό στρατό ειδικά στο πεζικό ενώ οι ίδιοι οι Ασσύριοι συμμετείχαν περισσότερο στα ανώτερα στρατιωτικά σώματα όπως το ιππικό. Νίκησε τους Ουραρτού που η ηγεμονία τους επί Σαρντούρι του 2ου είχε επεκταθεί σε Μικρά Ασία, Ιράν και Συρία κατέλαβε τα βασίλεια των νέο - Χετταίων και της Φοινίκης κατέλαβε το Αρπάντ (740) ύστερα από τρία χρόνια πολιορκίας και έκανε τον βασιλιά του Ιούδα Οζία υποτελή του. Κατέλαβε στη συνέχεια τα κράτη των Μήδων και Περσών (737/6), οι αιχμάλωτοι σφαγιάστηκαν ή απελάθηκαν σε απόμερες περιοχές κατέλαβε τέλος τη Βαβυλώνα (729) και στέφθηκε ο ίδιος βασιλιάς της αφού συνέλαβε τον βασιλιά Ναβού μουκίν ζερί έκτισε νέα μεγάλα ανάκτορα στη Νιμρούδ.

## Πηγές

**Healy, Mark (1991). The Ancient Assyrians. London: Osprey.* 
**Luckenbill, D. D. Ancient Records of Assyria and Babylonia, vol II, (Chicago, 1927).*
**Saggs, H. The Might that was Assyria (London, 1984).*
**Tadmor, Hayim, The inscriptions of Tiglath-pileser III, King of Assyria: critical edition, with introductions, translations, and commentary (Jerusalem, Israel Academy of Sciences and Humanities, 1994).*
**Yehuda Kaplan, "Recruitment of Foreign Soldiers into the Neo-Assyrian Army during the Reign of Tiglath-pileser III," in Mordechai Cogan and Dan`el Kahn (eds), Treasures on Camels' Humps: Historical and Literary Studies from the Ancient Near East Presented to Israel Eph'al (Jerusalem, Magnes Press, 2008)*

Κατηγορία:Βασιλείς της Ασσυρίας
Κατηγορία:Βασιλείς της Βαβυλώνας
Κατηγορία:Πρόσωπα της Παλαιάς Διαθήκης
Κατηγορία:Βασιλείς του Σύμπαντος
Ασούρ Νταν Γ΄

Ο **Ασούρ Ντάν Γ**' υπήρξε βασιλιάς της Ασσυρίας (773 - 755 π.Χ.) μικρότερος γιος του βασιλιά Σαμσί Αντάντ Ε' διαδέχθηκε τον αδελφό του Σαλμανασέρ Δ' η παρακμή συνεχίστηκε σε μεγαλύτερο βαθμό, η εξουσία του βασιλιά ήταν περιορισμένη από τους αριστοκράτες ο ίδιος στάθηκε ανίκανος ακόμα και να ηγηθεί εκστρατεία. Αντιμετώπισε μια εξέγερση (763 π.Χ.) και δύο θανατηφόρες επιδημίες πανούκλας (765 π.Χ., 759 π.Χ.).

## Πηγές

**Healy, Mark (1991). The Ancient Assyrians. London: Osprey.*

Κατηγορία:Βασιλείς της Ασσυρίας
Αντάντ Νιραρί Γ΄

Ο **Αντάντ Νιραρί Γ**' υπήρξε βασιλιάς της Ασσυρίας (811 π.Χ. – 783 π.Χ.) μεγαλύτερος γιος και διάδοχος του βασιλιά της Ασσυρίας Σαμσί Αντάντ Ε', τα πρώτα χρόνια της βασιλείας του ήταν ανήλικος κυβερνώντας υπό την κηδεμονία της μητέρας του Σαμμουραμάτ η οποία ήταν γνωστή στους Έλληνες ως Σεμιραμίς. Η παρακμή ύστερα από τους εμφύλιους του πατέρα του με τον αδελφό του για την Ασσυρία ήταν πολύ μεγάλη ο ίδιος προσπάθησε να ανακτήσει τις κτήσεις του παππού του Σαλμανασέρ Γ', μετά από πολιορκία της Δαμασκού (796 π.χ.) ανακατέλαβε το Αραμαϊκό βασίλειο της Συρίας, είχε επίσης έντονη οικοδομική δραστηριότητα ανοικοδομώντας τον ναό του Ναμπού στην Νινευή.

## Πηγές
* *Georges Roux: Ancient Iraq*, Penguin Books, London 1992

Κατηγορία:Βασιλείς της Ασσυρίας
Κατηγορία:Βασιλείς του Σύμπαντος
Σαλμανασέρ Δ΄

Ο **Σαλμανασέρ Δ**' υπήρξε  βασιλιάς της Ασσυρίας (783 - 773 π.Χ.)  γιος του βασιλιά της Ασσυρίας Σαμσί Αντάντ Ε' αδελφός και διάδοχος του Αντάντ Νιραρί Γ'
## Παραπομπές

## Πηγές
* *Georges Roux: Ancient Iraq, Penguin Books, London 1992*

Κατηγορία:Βασιλείς της Ασσυρίας
11 (αριθμός)

Το **11** (ένδεκα ή έντεκα) είναι ο φυσικός αριθμός που βρίσκεται μετά από το 10 και πριν από το 12. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 11 συμβολίζεται ως **XI** στο ρωμαϊκό σύστημα αρίθμησης και ως ΙΑ´ ή ια´ στο ελληνικό σύστημα αρίθμησης.

## Στα μαθηματικά
* Το 11 είναι ο μικρότερος διψήφιος πρώτος αριθμός, αλλά ο πέμπτος συνολικά, μετά από τους 2, 3, 5 και 7, αφού οι μόνοι φυσικοί διαιρέτες του είναι 1 και 11, δηλαδή δεν έχει άλλους φυσικούς διαιρέτες, εκτός του 1 και του εαυτού του. Επίσης, ο μόνος μικρότερος διψήφιος, το 10, είναι σύνθετος αριθμός. Ο επόμενος πρώτος αριθμός είναι το 13.
* Στη γεωμετρία, το ενδεκάγωνο είναι ένα πολύγωνο σχήμα.

### Άλλες πράξεις
*Οι τετραγωνικές ρίζες του 11 είναι δύο άρρητοι αριθμοί, ίσοι κατά προσέγγιση ±3,3166247903553998491149327366707
* 11! = 11·10·9·8·7·6·5·4·3·2 = 39.916.800
*211 = 11↑↑2 = 1111 = 285.311.670.611.

## Το 11 στις επιστήμες
### Στη χημεία
* Ο ατομικός αριθμός 11 αντιστοιχεί στο νάτριο.
* Η ατομική μάζα 11 (κατά προσέγγιση μονάδας) αντιστοιχεί στο βόριο.
* Η ομάδα **11** του περιοδικού πίνακα των χημικών στοιχείων αντιστοιχεί IB ομάδα, δηλαδή την ομάδα των ευγενών μετάλλων ή «ομάδα του χαλκού».
*Το ενδεκάνιο (C11H24)  είναι η απλούστερη οργανική ένωση με ένδεκα (11) άτομα άνθρακα. 
*Το αντίστοιχο κορεσμένο αλειφατικό μονοκαρβοξυλικό οξύ με ένδεκα (11) άτομα άνθρακα είναι το ενδεκανικό οξύ (ή *ενδεκανοϊκό οξύ*, C10H21COOH), που έχει επίσης την εμπειρική ονομασία «**[[ενδεκυλικό]] οξύ**».

### Στη γεωγραφία
* Τα Έντεκα βράχια είναι σύμπλεγμα σκοπέλων στον Σαρωνικό Κόλπο.

## Το 11 στην ιστορία

* Το Μπλοκ 11 ή «Μπλοκ του θανάτου» ήταν κτίριο στο «κεντρικό στρατόπεδο» του Άουσβιτς (Άουσβιτς Ι, *Stammlager*), εσωτερική φυλακή, τόπος βασανιστηρίων και εκτελέσεων των κρατουμένων.
* Στις πολυήρεις της ελληνιστικής εποχής ανήκαν και οι «*ενδεκήρεις»,* που είχαν ένδεκα (11) σειρές κωπηλάτες. Διάταξη κωπηλατών  4:4:3 ή 6:5. Υπάρχουν δύο (2) αναφορές ύπαρξής τους: α) Στο στόλο του Δημήτριου του Πολιορκητή, χωρίς να διευκρινίζεται ο αριθμός τους, και β) στο στόλο του Πτολεμαίου Δ΄, όπου αναφέρεται η ύπαρξη 14 τέτοιων πλοίων. Αντίθετα, στη ναυμαχία του Ακτίου, δεν αναφέρεται να συμμετείχε κανένα πλοίο μεγαλύτερο από δεκήρη.  

## Αναφορές και παρατηρήσεις


## Εξωτερικοί σύνδεσμοι
* 
* 

11
11
Κατηγορία:Δίδυμοι πρώτοι αριθμοί
Σαμσί Αντάντ Ε΄

Ο **Σαμσί Αντάντ Ε**' υπήρξε βασιλιάς της Ασσυρίας (824 π.Χ. - 811 π.Χ.) γιος και διάδοχος του βασιλιά της Ασσυρίας Σαλμανασέρ Γ'. Κατά τη διάρκεια της βασιλείας του ξεκίνησε νέα παρακμή με εμφύλιους πολέμους αφού δέχθηκε εσωτερική επανάσταση από τον αδελφό του Ασσούρ ντάνιν παλ (826 - 820 π.Χ.). Ο Ασσούρ ντάνιν παλ κατάφερε να κερδίσει την υποστήριξη 27 πόλεων ανάμεσα τους και την πρωτεύουσα Νινευή, το 814 κέρδισε τον Βαβυλώνιο βασιλιά Μαρντούκ μπαλασού ικμπί και Αραμαϊκά φύλα εγκαταστάθηκαν στη Βαβυλώνα. Τον διαδέχθηκε ο μεγαλύτερος γιος του Αντάντ Νιραρί Γ΄ ενώ στην συνέχεια βασίλευσαν όλοι οι υπόλοιποι.
## Παραπομπές

## Πηγές
* *Georges Roux: Ancient Iraq, Penguin Books, London 1992*
* *Empires and Exploitation: The Neo-Assyrian Empire, P Bedford, WA Perth, 2001*

Κατηγορία:Βασιλείς της Ασσυρίας
Σαλμανασέρ Γ΄

thumb|200px|Ανδριάντας του Σαλμανασέρ Γ' - Μουσείο Κωνσταντινουπόλεως
thumb|200px|Ο κύλινδρος του Σαλμανασέρ - ο βασιλιάς Ιηού του Ισραήλ γονατισμένος μπροστά στον Σαλμανασέρ Γ'
Ο **Σαλμανασέρ Γ**' υπήρξε βασιλιάς της Ασσυρίας (859 π.Χ. - 824 π.Χ.) γιος και διάδοχος του βασιλιά της Ασσυρίας Ασουρνασιρπάλ Β'. Ξεκίνησε τη νέα ένδοξη Ασσυριακή αυτοκρατορία από τα πρώτα χρόνια της βασιλείας του αντιμετωπίζοντας συνασπισμό εναντίον του με Αιγύπτιους, Ισραηλίτες, Αμμωνίτες υπό την ηγεσία του βασιλιά της Δαμασκού Ανταντεζέρ. Αντιμετώπησε τον συνασπισμό στη **μάχη του Καρκάρ** (853 π.Χ.) μετατρέποντας τους Ισραηλίτες σε υποτελείς του οι οποίοι θα δεχτούν το τελικό χτύπημα τον επόμενο αιώνα με τον Σαργών Β'. Ο βασιλιάς του Ισραήλ Ιηού και οι Φοινικικές πόλεις του αποδίδουν φόρο τιμής (841 π.Χ.). Το 842 π.Χ. εκστρατεύει στη Συρία εναντίον του γιου του Αντανεζέρ Αζαέλ. Δεν κατάφερε να κυριεύσει τη Δαμασκό αλλά θα λεηλατήσει όλα τα περίχωρα, κατέλαβε τη Βαβυλώνα θανατώνοντας τον βασιλιά. Λίγο πριν το τέλος της ζωής του θα επαναστατήσει η Βαβυλώνα εναντίον του. Είναι γνωστός από τον περίφημο κύλινδρο του Σαλμανασέρ το αρχαιότερο αρχαιολογικό εύρημα σχετικό με την ιστορία του Ισραήλ όπου εμφανίζει κάποιον βασιλιά του Ισραήλ με το όνομα "Ιηού γιος του Αμρί" να τον προσκυνάει αποδίδοντας του τιμές. Τον διαδέχθηκε ο γιος του Σαμσί Αντάντ Ε'.
## Παραπομπές

## Πηγές
* *Empires and Exploitation: The Neo-Assyrian Empire, P Bedford, WA Perth, 2001*
* *Georges Roux: Ancient Iraq, Penguin Books, London 1992*

Κατηγορία:Βασιλείς της Ασσυρίας
Κατηγορία:Πρόσωπα της Παλαιάς Διαθήκης
Ασουρνασιρπάλ Β΄

Ο **Ασουρνασιρπάλ Β΄** υπήρξε βασιλιάς της Ασσυρίας (884 π.Χ. - 859 π.Χ.) γιος και διάδοχος του βασιλιά της Ασσυρίας Τουκουλτί Νινουρτά Β΄. Κατέκτησε τους Αραμαίους και τους Χετταίους στη βόρεια Συρία, βάναυσος βασιλιάς έδειξε απίστευτη σκληρότητα με μαζικό ακρωτηριασμό των αιχμαλώτων του. Ξεσήκωσε πλήθος επαναστάσεων που τις κατέπνιξε όλες στο αίμα χρησιμοποίησε τα υλικά των πόλεων που κατακτούσε ως οικοδομικά υλικά, διέλυσε την Φρυγία η οποία τότε δέχθηκε το τελικό χτύπημα από τους Κιμμέριους ενώ ήταν ο πρώτος βασιλιάς που έχτισε (879 π.Χ.) νέα ανάκτορα στο Καλχού βόρεια από τη σημερινή Βαγδάτη. Τον διαδέχθηκε ο γιος του Σαλμανασέρ Γ΄.

## Πηγές
* *Roux, Georges ([[1992]]). Ancient Iraq (Third ed.). New York: Penguin Books. p. 288.* 
* *Healy, Mark ([[1991]]). The Ancient Assyrians. New York: Osprey. p. 10.*

Κατηγορία:Βασιλείς της Ασσυρίας
Σιγκέρ Β΄ του Ανγκιάν

thumb|right|150px|Ο θυρεός των Ανγκιάν
Ο **Σιγκέρ Β΄ ντ' Ανγκιάν** *([[Γαλλική γλώσσα|γαλλικά:]] Siger ή Sohier d'Enghien)* , Σιγκέρ Β΄ ως κόμης του Ανγκιάν και Σιγκέρ Α΄ ως (τιτουλάριος) δούκας των Αθηνών. Ο Σιγκέρ ήταν κόμης του Μπριέν, κόμης του Ανγκιάν, κόμης του Ramerupt, κόμης του Κονβερσάνο, τιτουλάριος δούκας των Αθηνών και μέγας κοντόσταυλος της Γαλλίας. 

## Βιογραφία
Ήταν το τρίτο παιδί του Γκωτιέ Γ΄ κόμη του Ανγκιάν και της Ισαβέλλας ντε Μπριέν, κόρης του Γκωτιέ Ε΄ κόμη του Μπριέν. Γεννήθηκε το 1324 και εκτελέστηκε στις 21 Μαρτίου 1364.

Μετά τον θάνατο του πατέρα του τον Δεκέμβριο του 1345, έγινε άρχοντας του Ανγκιάν, του Ramerupt και του Lembeek. Το 1360 μετά τον θάνατο της μητέρας του, κληρονόμησε τον τίτλο του Κόμη του Μπριέν, του Λέτσε, του Κονσερβάνο και τον τίτλο του δούκα των Αθηνών. Το 1356, μετά τον θάνατο του θείου του Γκωτιέ ΣΤ΄ του Μπριέν, κληρονόμησε τον τίτλο του μεγάλου κοντόσταυλου του βασιλείου της Γαλλίας.

Το 1361 επέκτεινε τα εδάφη του αγοράζοντας την περιοχή του Βασιλί (της Φλάνδρας) από τη Marie de Braine(-le-Comte). Συγκρούστηκε με τους κόμητες της Φλάνδρας και του Αινώ· πιάστηκε αιχμάλωτος και εκτελέστηκε με αποκεφαλισμό: το 1350 διαδόθηκε η φήμη ότι ο Σιγκέρ Β' είχε παρακινήσει τη δολοφονία του κόμη και της κόμισσας της Φλάνδρας, όμως με παρέμβαση του Εδουάρδου Γ΄ της Αγγλίας αθωώθηκε ο Σιγκέρ Β'· ο κόμης της Φλάνδρας όμως Αλβέρτος του Αινώ συνέλαβε τον Σιγκέρ και τον εκτέλεσε στις 21 Μαρτίου 1364.

## Οικογένεια
Ο Σιγκέρ Β΄ είχε κάνει δύο γάμους και απέκτησε πέντε παιδιά. Τον διαδέχθηκε ο υιός του:
* Γκωτιέ Δ΄ κόμης του Ανγκιάν.

## Παραπομπές


## Πηγές
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
* Fondation pour la généalogie médiévale (en anglais) http://fmg.ac/Projects/MedLands/HAINAUT.htm#GauthierIVEnghiendied1345;
*  Heraldus , ανακτήθηκε 3 Ιουνίου 2013
* Etienne Pattou, ανακτήθηκε 3 Ιουνίου 2013.

|-

Κατηγορία:Δούκες των Αθηνών
Κατηγορία:Κόμητες της Βρυένης
Κατηγορία:Οίκος του Ανγκιάν